laion/Wikipedia-Exotic huggingface dataset:
কাবুলিওয়ালা (১৯৬১-এর চলচ্চিত্র)

কাবুলিওয়ালা (হিন্দি: काबुलीवाला) হল ১৯৬১ সালে মুক্তিপ্রাপ্ত একটি হিন্দি চলচ্চিত্র। এই ছবিটি রবীন্দ্রনাথ ঠাকুরের ছোটগল্প "কাবুলিওয়ালা" অবলম্বনে নির্মিত। ছবিটি পরিচালনা করেন হেমেন গুপ্ত। ছবিতে মুখ্য ভূমিকায় অভিনয় করেন বলরাজ সাহানি, ঊষা কিরণ, সজ্জন, সোনু ও বেবি ফরিদা। কাবুলিওয়ালা ছবির গল্পটি খুব সরল। এটি আব্দুল রহমত খান নামে এক আফগান (বলরাজ সাহানি) মেওয়াওয়ালা ও মিনি (সোনু) নামে একটি বালিকার গল্প। রহমত তার মেয়ে আমিনাকে (বেবি ফরিদা) কাবুলে রেখে কলকাতায় এসেছিল ফল বিক্রি করতে। সেখানে মিনি'র মধ্যে সে নিজের মেয়েকে খুঁজে পায় এবং তাকে স্নেহ করতে শুরু করে। বলরাজ সাহানি – আব্দুল রহমত খান সোনু - মিনি ঊষা কিরণ – মিনির মা রমা পদ্মা লক্ষ্মী সরিতা দেবী আনোয়ারি বাই লীলা আগা বেবি ফরিদা অসিত সেন - ভোলা হেমেন গুপ্ত ছিলেন সুভাষচন্দ্র বসু'র ব্যক্তিগত সচিব। তিনি একাধিক ছবি পরিচালনা করেছিলেন। এগুলোর মধ্যে বিশেষভাবে উল্লেখযোগ্য বলরাজ সাহানি অভিনীত টকসাল (১৯৫৬) এবং নেতাজি সুভাষচন্দ্র বসু (১৯৬৬)। বাংলার বাইরে রবীন্দ্রনাথের কাহিনি অবলম্বনে সবচেয়ে সফল ছবিটি ছিল হেমেন গুপ্তের কাবুলিওয়ালা। এই ছবিটি প্রযোজনা করেছিলেন বিমল রায় এবং এতে অভিনয় করেন বিশিষ্ট অভিনেতা বলরাজ সাহানি। অন্যান্য রবীন্দ্ররচনা-ভিত্তিক চলচ্চিত্রে বিষয় ও সময়কালের উপর অধিক গুরুত্ব আরোপ করা হলেও এই ছবিতে মানবতাবাদ, পরিচয় ও বৈচিত্রের ধ্রুপদি দৃষ্টিভঙ্গিটি প্রদর্শিত হয়েছে। মূল গল্পটি ১৮৯০-এর দশকে সাধনা নামে এক বাংলা সাহিত্য পত্রিকায় প্রকাশিত হয়েছিল। গল্পটি বাংলা থেকে ইংরেজিতে অনুবাদ করেন ভগিনী নিবেদিতা। অনুবাদটি মডার্ন রিভিউ পত্রিকায় প্রকাশিত হয়েছিল। ছবিটির সংগীত পরিচালনা করেন সলিল চৌধুরী এবং গীত রচনা করেন প্রেম ধবন ও গুলজার। অ্যায় মেরে প্যারে বতন – মান্না দে (কথা: প্রেম ধবন) গঙ্গা আয়ি কাহাঁ সে – হেমন্ত কুমার কাবুলিওয়ালা – হেমন্ত কুমার, উষা মঙ্গেশকর ও ইয়া কুরবান – মহম্মদ রফি "Of Kabuliwala and Unconditional Love" ওয়েব্যাক মেশিনে আর্কাইভকৃত ১৫ জুলাই ২০১১ তারিখে, by Dinesh Raheja, Rediff.com. Kabuliwala New York Times. "From Kolkata to Dublin via Kabul: Tagore's Internationalism And Cinema"। Silhouette Magazine & Learning and Creativity। ২০১৪-০৫-২৫। সংগ্রহের তারিখ ২০১৪-০৫-২৭।  ইন্টারনেট মুভি ডেটাবেজে কাবুলিওয়ালা (ইংরেজি) অলমুভিতে Kabuliwala (1961) (ইংরেজি)
ওকা চিন্না মাতা

ওকা চিন্না মাতা (বাংলা: একটি ছোটো কথা) হল ১৯৯৭ সালে মুক্তিপ্রাপ্ত একটি তেলুগু রোম্যান্স চলচ্চিত্র/এই ছবিটির প্রযোজক ছিলেন শ্রীবেঙ্কটেশ্বর আর্ট ফিল্মসের ব্যানারে বি. শিব রাম কৃষ্ণ এবং পরিচালক ছিলেন মুত্যালা সুব্বাইয়া। ছবিতে মুখ্য ভূমিকায় অভিনয় করেন জগপতি বাবু ও ইন্দ্রজা এবং এই ছবির সংগীত পরিচালনা করেন রামানি ভরদ্বাজ। ছবিটি বক্স অফিসে ‘সুপারহিট’ হয়। ছবির কাহিনি এন. টি. রামা রাও ও আক্কিনেনি নাগেশ্বর রাওয়ের চরণ দাসী (১৯৫৬) ছবির কাহিনি থেকে অনুপ্রাণিত। চরণ দাসী ছবিটি রবীন্দ্রনাথ ঠাকুরের নৌকাডুবি উপন্যাস অবলম্বনে নির্মিত হয়েছিল। http://www.imdb.com/title/tt1579844/fullcredits?ref_=tt_ov_st_sm "সংরক্ষণাগারভুক্ত অনুলিপি"। ৬ অক্টোবর ২০১৪ তারিখে মূল থেকে আর্কাইভ করা। সংগ্রহের তারিখ ১ জুলাই ২০১৬।  "Heading"। IQLIK MOVIES।  ইন্টারনেট মুভি ডেটাবেজে ওকা চিন্না মাতা (ইংরেজি)
সোনার বাংলা এক্সপ্রেস

সোনার বাংলা এক্সপ্রেস (ট্রেন নং ৭৮৭−৭৮৮) বাংলাদেশ রেলওয়ে কর্তৃক পরিচালিত বাংলাদেশের একটি বিরতিহীন আন্তঃনগর ট্রেন। এটি চট্টগ্রামের চট্টগ্রাম রেলওয়ে স্টেশন থেকে ঢাকার কমলাপুর রেলওয়ে স্টেশন পর্যন্ত চলাচল করে। সোনার বাংলা এক্সপ্রেস বাংলাদেশের অন্যতম একটি বিরতিহীন ট্রেন। ২০১৬ সালের ২৫শে জুন ট্রেনটি উদ্বোধন করা হয়। বর্তমানে বাংলাদেশে সোনার বাংলা এক্সপ্রেস, সুবর্ণ এক্সপ্রেস,কক্সবাজার এক্সপ্রেস, পর্যটক এক্সপ্রেস ও বনলতা এক্সপ্রেস, মোট এই পাঁচটি বিরতিহীন/ননস্টপ আন্তঃনগর ট্রেন রয়েছে। ২০২৩ এর এপ্রিলে, ঈদ এর সময়, সোনার বাংলা এক্সপ্রেস রেলচূত হয়ে মালবাহী ট্রেনকে ধাক্কা দেয়। প্রায় পঞ্চাশজন আহত হয়, ইফতারের সময় দুর্ঘটনা হওয়ায় সবাই সজাগ ছিলো তথা কোনো মৃত্যু ঘটেনি। (বাংলাদেশ রেলওয়ের সময়সূচী পরিবর্তনশীল। বাংলাদেশ রেলওয়ের অফিসিয়াল ওয়েবসাইটে গিয়ে সর্বশেষ সময়সূচী যাচাই করার জন্য অনুরোধ করা হলো। নিম্নোক্ত সময়সূচীটি বাংলাদেশ রেলওয়ের ৫২তম সময়সূচী অনুযায়ী, যা ২০২০ সালের ১০ই জানুয়ারি হতে কার্যকর।) ২০২২ সাল অব্দি, ট্রেনটি যাত্রাপথে শুধু ঢাকা বিমানবন্দর রেলওয়ে স্টেশনে বিরতি দেয়। এই ট্রেনে বাংলাদেশ রেলওয়ে ক্লাস ৩০০০ শ্রেণীর লোকোমোটিভ ব্যবহার করা হয়। ট্রেনটি বর্তমানে লাল-সবুজ রঙের কোরিয়ান এয়ার ব্রেক কোচের রেকে চলাচল করে। ট্রেনটির লোড ১৬/৩২। এই ১৬টি কোচের মধ্যে ২টি তাপানুকুল স্লিপার (৩৩ করে ৬৬ আসন), ৪টি তাপানুকুল চেয়ার (৫৫ করে ২২০ আসন), ৭টি শোভন চেয়ার (৬০ করে ৪২০ আসন), ২টি শোভন চেয়ার+খাবার গাড়ী+গার্ডব্রেক (২০ করে ৪০ আসন) এবং ১টি পাওয়ার কার রয়েছে। যাত্রীচাহিদা বৃদ্ধি পেলে (যেমন ঈদের সময়) ট্রেনটিকে ১৮/৩৬ লোডে চালানো হয়। ট্রেনটিতে পট্রনের শৌচাগার, পাখা-তোয়ালে, হাই কমোডের ব্যবস্থা আছে। সাথে ল্যাপটপ ও মোবাইল চার্জ দেয়ার ব্যবস্থা রয়েছে। "'সোনার বাংলা এক্সপ্রেস' ট্রেন আজ উদ্বোধন করবেন প্রধানমন্ত্রী"। ২৬ জুন ২০১৬ তারিখে মূল থেকে আর্কাইভ করা। সংগ্রহের তারিখ ১ জুলাই ২০১৬।  "'উদ্বোধনের অপেক্ষায় 'সোনার বাংলা এক্সপ্রেস'"।  ঘোষ, সুজন (২০২৩-০৪-১৭)। "চালক সংকেত অমান্য করায় কুমিল্লায় ট্রেন দুর্ঘটনা"। দৈনিক প্রথম আলো। সংগ্রহের তারিখ ২০২৪-০৩-১৪।  প্রতিবেদক, নিজস্ব (২০২৩-০৪-১৭)। "'সিগন্যাল বিভ্রান্তি' বলছেন স্টেশনমাস্টার, তদন্ত কমিটি রেলের"। দৈনিক প্রথম আলো। সংগ্রহের তারিখ ২০২৪-০৩-১৪।  "'সোনার বাংলা' উদ্বোধন করলেন প্রধানমন্ত্রী"। বিডিনিউজ টোয়েন্টিফোর ডটকম। ২০১৬-০৬-২৫। ২০১৬-০৬-২৭ তারিখে মূল থেকে আর্কাইভ করা।  "রেলের ভুবনে এক বৈপ্লবিক ছোঁয়া সোনার বাংলা এক্সপ্রেস"। ২৩ অক্টোবর ২০১৭ তারিখে মূল থেকে আর্কাইভ করা। সংগ্রহের তারিখ ১ জুলাই ২০১৬।  উইকিমিডিয়া কমন্সে সোনার বাংলা এক্সপ্রেস সংক্রান্ত মিডিয়া রয়েছে।
অর্পিত রাঙ্কা

অর্পিত রাঙ্কা ভারতের একজন মডেল যিনি অভিনেতায় পরিণত হন। পুর্বে তিনি গ্লেডর‍্যাগস্‌ মেইল মডেল অব দ্য ইয়ার শোতে বেস্ট বডি খেতাব বিজয়ী হন। তিনি ভারতের রাজস্থান প্রদেশ বিলয়ারা শহর থেকে আসেন। মডেলের এসাইন্টমেন্ট শেষ করে অর্পিত একাধিক তামিল এবং তেলুগু ভাষায় ছবি করেন, যেগুলো খল বা সহঅধিনায়কের ভূমিকায় অভিনয় করেছিলেন। টেলিভিশনে তার প্রথম পদচারণা হয় ঐতিহাসিক টিভি সিরিয়াল মহাভারতের দুর্যোধনের চরিত্রে অভিনয় দিয়ে। তিনি এমএসজি ২ (মেসেঞ্জার অব গড-২)–এ সহনায়কের ভূমিকায় অভিনয় করেন। Ranka, Arpit। "Arpit Ranka"। IMDb.com। সংগ্রহের তারিখ ২৪ জানুয়ারি ২০১৫।  entertainment, television। "I had to put on weight to play Duryodhan: Arpit Ranka"। indianexpress.com। The Indian Express ltd.। Archived from the original on ২৮ জানুয়ারি ২০১৫। সংগ্রহের তারিখ ২৪ জানুয়ারি ২০১৫। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
আর্কট রাজ্য

কর্ণাটকের নবাব (আর্কো‌টের নবাব নামেও পরিচিত) ছিল ১৬৯০ থেকে ১৮৫৫ সাল পর্যন্ত দক্ষিণ ভারতের কর্ণাটক অঞ্চল শাসনকারী শাসকের উপাধি। কর্ণাটক হায়দরাবাদ ডেকানের উপর নির্ভরশীল ছিল এবং বিলুপ্তি অবধি হায়দরাবাদের নিজামের আইনি দখলে ছিল। বর্তমান তামিলনাড়ুর অন্তর্গত আর্কো‌ট শহর ছিল তাদের রাজধানী। কর্ণাটকের নবাবরা তাদের উৎস দ্বিতীয় খলিফা উমর ইবনে আল-খাত্তাবের পর্যন্ত খুঁজে পান। মুঘল সম্রাট আওরঙ্গজেব কর্ণাটকের নবাবদেরকে প্রতিষ্ঠিত করেন। তিনি ১৬৯২ সালে জুলফিকার আলি খানকে কর্ণাটকের প্রথম নবাব নিয়োগ দেন। রাজারাম ছত্রপতির নেতৃত্বাধীন মারাঠাদেরকে পরাজিত করার পুরস্কার হিসেবে তাকে এই পদ দেয়া হয়। কর্ণাটকের নবাবরা কৃষ্ণ নদীর দক্ষিণে বিস্তীর্ণ অঞ্চল নিয়ন্ত্রণ করতেন। নবাব প্রথম সাদউল্লাহ খান গিঙ্গি থেকে আর্কো‌টে তার দরবার স্থানান্তর করেন। তার উত্তরসূরি দোস্ত আলি খান ১৭৩৬ সালে মাদুরাই জয় করেন। ১৭৪০ সালে মারাঠারা আর্কো‌টে আক্রমণ করে। মারাঠাদের সাথে যুদ্ধে দোস্ত আলি, তার এক পুত্র হাসান আলি এবং বেশ কয়েকজন গুরুত্বপূর্ণ ব্যক্তি নিহত হন। এর ফলে দক্ষিণের দিকে মারাঠাদের কর্তৃত্ব বৃদ্ধি পায়। মারাঠারা আর্কো‌টের দিকে অগ্রসর হওয়ার পর আর্কো‌ট বেশি প্রতিরোধ না করে আত্মসমর্পণ করে। চান্দা সাহেব ও তার পুত্রকে বন্দী করে নাগপুর প্রেরণ করা হয়। মুহাম্মদ আলি খান ওয়ালাজাহ ১৭৬৫ সালে নবাব হন। ব্রিটিশ ও ফরাসিদের ক্রমবর্ধমান প্রভাব ও ঔপনিবেশিক যুদ্ধের ফলে কর্ণাটকে বেশ প্রভাব পড়ে। হায়দার আলি ও ফরাসিদের বিপক্ষে নবাব ওয়ালাজা ব্রিটিশদের পক্ষাবলম্বন করেন। এর ফলে তিনি বড় অঙ্কের ঋণগ্রস্ত হয়ে পড়েন। এ কারণে তাকে তার এলাকার অধিকাংশ ব্রিটিশ ইস্ট ইন্ডিয়া কোম্পানিকে প্রদান করতে হয়। ১৩ম নবাব গোলাম মুহাম্মদ গাউস খান নিঃসন্তান অবস্থায় মৃত্যুবরণ করেন। এরপর ব্রিটিশরা স্বত্ববিলোপ নীতি অনুযায়ী নবাবী অধিগ্রহণ করে নেয়। ১৮৮৭ সালে রাণী ভিক্টোরিয়া কর্তৃক গাউস খানের চাচা আজিম জাহকে আর্কো‌টের প্রথম আনুষ্ঠানিক নবাবের পদে বসানো হয় এবং স্থায়ীভাবে করমুক্ত পেনসন প্রদান করা হয়। ভারত সরকার এই নীতি বহাল রেখেছে। ভারতের সংবিধান দ্বারা এই মর্যাদা সুরক্ষিত এবং রাজপরিবার নিজস্ব সুবিধা ও খেতাব ব্যবহার করে থাকে। ধূসর সারি দ্বারা ফরাসি ইস্ট ইন্ডিয়া কোম্পানি বোঝানো হচ্ছে। হলুদ সারি দ্বারা ব্রিটিশ ইস্ট ইন্ডিয়া কোম্পানি বোঝানো হচ্ছে। কর্ণাটকের যুদ্ধ হায়দ্রাবাদের নিজাম তামিলনাড়ুর ইতিহাস Publishing, Britannica Educational (২০১০-০৪-০১)। The History of India (ইংরেজি ভাষায়)। Britannica Educational Publishing। পৃষ্ঠা ২১৯। আইএসবিএন 978-1-61530-201-7।  Ramaswami, N. S. (১৯৮৪)। Political History of Carnatic Under the Nawabs (ইংরেজি ভাষায়)। Abhinav Publications। পৃষ্ঠা ১০৪। আইএসবিএন 978-0-8364-1262-8।  "Nawabs of the Carnatic"। The Hindu (ইংরেজি ভাষায়)। ২০০৪-১২-২২ তারিখে মূল থেকে আর্কাইভ করা। সংগ্রহের তারিখ ২০২০-০৬-১৫।  "Mughal Empire 1526-1707 by Sanderson Beck"। San.beck.org। সংগ্রহের তারিখ ২০১২-০৩-০৪।  Indian Princely States The House of Arcot ওয়েব্যাক মেশিনে আর্কাইভকৃত ১৮ ফেব্রুয়ারি ২০০৪ তারিখে
ফাল্গুন

ফাল্গুন বা ফাগুন বাংলা সনের একাদশ মাস, এমনকি নেপালি বর্ষপঞ্জীরও এবং ভারতীয় রাষ্ট্রীয় শকাব্দের দ্বাদশ এবং সমাপনী মাস। এই মাস বসন্তের আগমনী বার্তা দেয়, যা বাংলাদেশ, নেপাল এবং আসামের ষষ্ঠ ও অন্তিম ঋতু। গ্রেগরীয় বর্ষপঞ্জী অনুযায়ী ফাল্গুন মাস সাধারণত ১৩ ফেব্রুয়ারি থেকে শুরু হয়। বাংলাদেশে বাংলা বর্ষপঞ্জি কয়েকবার সংস্কার করা হয়েছে। সর্বশেষ সংস্কার অনুযায়ী ২০২০ সাল থেকে সরকারি ভাবে ফাল্গুন মাস ১৪ ফেব্রুয়ারি থেকে শুরু হয়। নামটি এসেছে উত্তরফাল্গুনী নক্ষত্রে সূর্যের অবস্থান থেকে। ফাল্গুনের প্রথম দিনকে বাংলাদেশে পহেলা ফাল্গুন ও বসন্ত বরণ উৎসব হিসেবে উদ্‌যাপন করা হয়, যা ১৯৯১ সালে সর্বপ্রথম ঢাকা বিশ্ববিদ্যালয়ের চারুকলা অনুষদ কর্তৃক আয়োজন করা হয়েছিল। ফাগুন মাসে হোলি উৎসবে আবীর ব্যবহার হয় বলে আবীরের অন্য নাম ফাগ। সৈয়দ আশরাফ আলী (২০১২)। "বাংলা বর্ষপঞ্জি"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।  "Nepali Date Converter"। nepcal.com। সংগ্রহের তারিখ ২০১৩-০৬-২১।  ভালোবাসার দিনে বসন্তবরণ, জাগো নিউজ টুয়েন্টি ফোর ডটকম, ১৩ ফেব্রুয়ারি ২০২০ "Ushering in Pahela Falgun"। The Daily Star (ইংরেজি ভাষায়)। ২০১৭-০২-১৪। সংগ্রহের তারিখ ২০১৭-০৪-১৯।  "Falgun Fest at DU: How it all began"। The Daily Star (ইংরেজি ভাষায়)। ২০১৭-০২-১৩। সংগ্রহের তারিখ ২০১৭-০৪-১৯।
এলার চার অধ্যায়

এলার চার অধ্যায় হল ২০১২ সালে মুক্তিপ্রাপ্ত একটি ভারতীয় বাংলা চলচ্চিত্র। এই ছবির পরিচালক ছিলেন বাপ্পাদিত্য বন্দ্যোপাধ্যায় এবং প্রযোজক ছিল ড্রিমজ মুভিজ অ্যান্ড এন্টারটেইনমেন্ট প্রাইভেট লিমিটেড। ছবিটি রবীন্দ্রনাথ ঠাকুরের চার অধ্যায় উপন্যাস অবলম্বনে নির্মিত। এই ছবির প্রেক্ষাপট ১৯৪০-এর দশকের ব্রিটিশ ভারত। ইন্দ্রনাথ এক বিপ্লবী দলের নেতা। এলা এই দলের শিক্ষিকা। নিজের প্রেমিক অতীন্দ্র ও দেশের প্রতি কর্তব্য – এই দুইয়ের মধ্যে দ্বন্দ্বে এলা জর্জরিত। পাওলি দাম ইন্দ্রনীল সেনগুপ্ত রুদ্রনীল ঘোষ অরুণিমা ঘোষ বরুণ চন্দ বিক্রম চট্টোপাধ্যায় নিত্য গঙ্গোপাধ্যায় কমলিকা চন্দ মুক্তধারা "Elar Char Adhyay review"। Times of India। ১৩ মে ২০১২। সংগ্রহের তারিখ ২০ আগস্ট ২০১২।  "Elar Char Adhyay"। Elar Char Adhyay Indian Express। ২১ আগস্ট ২০১২। সংগ্রহের তারিখ ২০ আগস্ট ২০১২।  ইন্টারনেট মুভি ডেটাবেজে এলার চার অধ্যায় (ইংরেজি)
অলিম্পিকে পর্তুগাল

পর্তুগাল প্রথম অলিম্পিক গেমসে অংশগ্রহণ করে ১৯১২ সালে। অভিষেকের পর থেকে সকল গ্রীষ্মকালীন অলিম্পিক গেমসে প্রতিদ্বন্দ্বিতা করেছে। প্রথম দিক থেকে, অলিম্পিক কমিটি অব পর্তুগাল জাতীয় অলিম্পিক কমিটি হিসাবে আন্তর্জাতিক অলিম্পিক কমিটির প্রতিনিধিত্ব করে আসছে। শীতকালীন অলিম্পিক গেমসে পর্তুগাল ১৯৫২ সালে প্রথম অংশগ্রহণ করেছিল। এবং অধিকাংশ শীতকালীন গেমসে তারা অংশগ্রহণ করতে পারেনি। ২০১২ গ্রীষ্মকালীন অলিম্পিক পর্যন্ত ৩৬ জন পর্তুগিজ ক্রীড়াবিদ সর্বমোট ২৩টি পদক জিতেছে। ৪টি স্বর্ণ পদক সহ সবচেয়ে বেশি পদক জিতেছে দৌড়বাজীতে। অলিম্পিকে পর্তুগালের পতাকাবাহীদের তালিকা প্যারালিম্পিকে পর্তুগাল পর্তুগালে ক্রীড়া "Portugal"। International Olympic Committee।  "Results and Medalists" [ফলাফল ও পদক তালিকা]। Olympic.org (ইংরেজি ভাষায়)। আন্তর্জাতিক অলিম্পিক কমিটি। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Olympic Medal Winners"। International Olympic Committee।  "Portugal"। Sports-Reference.com। ২২ জুন ২০১৬ তারিখে মূল থেকে আর্কাইভ করা। সংগ্রহের তারিখ ২ জুলাই ২০১৬।  "Portugueses nos Jogos" [Portuguese at the Games] (পর্তুগিজ ভাষায়)। Olympic Committee of Portugal। ১ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ১৭ ফেব্রুয়ারি ২০১৪।  "Pódios Olímpicos" [Olympic podiums] (পর্তুগিজ ভাষায়)। Olympic Committee of Portugal। ২ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ১৭ ফেব্রুয়ারি ২০১৪।
ডাকঘর (হিন্দি চলচ্চিত্র)

ডাকঘর হল ১৯৬৫ সালে মুক্তিপ্রাপ্ত একটি হিন্দি চলচ্চিত্র। এটি রবীন্দ্রনাথ ঠাকুরের ডাকঘর নাটক অবলম্বনে নির্মিত। ছবিটি পরিচালনা করেছিলেন জুল বেল্লানি। এতে অভিনয় করেন সচিন, মুকরি, একে হাঙ্গাল, সুধা ও সত্যেন কাপ্পু। এই ছবিতে বলরাজ সাহানি ও শর্মিলা ঠাকুরের ক্যামিও উপস্থিতিও লক্ষনীয়। ১৯১২ সালে রবীন্দ্রনাথ ঠাকুর ডাকঘর নাটকটি রচনা করেন। ডব্লিউ. বি. ইয়েটস এই নাটকের ইংরেজি অনুবাদটি প্রকাশ করেন এবং সেই অনুবাদের একটি মুখবন্ধ লিখে দেন। নাটকটি স্প্যানিশ ও ফরাসি ভাষাতেও অনুদিত হয়েছিল। ১৯১৩ সালে লন্ডনে আইরিশ থিয়েটার এটি প্রথম ইংরেজিতে মঞ্চস্থ করে। রবীন্দ্রনাথ নিজে এই সময় দর্শক হিসেবে উপস্থিত ছিলেন। ১৯১৭ সালে কলকাতায় মূল বাংলা নাটকটি মঞ্চস্থ হয়। দ্বিতীয় বিশ্বযুদ্ধের সময় জার্মানির কনসেনট্রেশন ক্যাম্পগুলিতেও নাটকটি সফলভাবে মঞ্চস্থ হয়েছিল। ওয়ারশ ঘেটোতে জানুজ কোরজ্যাকের নির্দেশনায় এই নাটকের একটি পোলিশ সংস্করণ মঞ্চস্থ হয়েছিল। অমল নামে একটি ছোটো ছেলে দূরারোগ্য ব্যাধিতে আক্রান্ত। স্থানীয় বৈদ্যের নির্দেশে তাকে ঘরে আবদ্ধ থাকতে হয়। সে জানলায় বসে পথযাত্রী গ্রামবাসীদের সঙ্গে কথা বলে আর তারপর সেই কথাগুলি নিয়ে দিবাস্বপ্ন দেখে। একদিন এক চৌকিদার তাকে বলে তার বাড়ির সামনে দিয়ে যে রাস্তাটি গেছে সেই রাস্তার একধারে রাজা একটি ডাকঘর বসিয়েছেন। অমল তখন স্বপ্ন দেখতে শুরু করে, সে পাহাড় পেরিয়ে রাজার সঙ্গে দেখা করতে যাবে এবং চিঠি পাবে বা সব জায়গায় চিঠি বিলি করবে। সচিন অমল এ.কে. হাঙ্গাল রাজকবিরাজ সত্যেন কাপ্পু মাধ্বদত্ত সুধা .... ফুলওয়ালি বালিকা বলরাজ সাহানি অন্ধ বাবা মুকরি দইওয়ালা ঝন ঝন বাজে ইকতারা, রাজা কা ম্যাই হরকারা .... সুষমা শ্রেষ্ঠা খেলি হু বাহারোঁ মে, বাহারোঁ মে, বাহারোঁ মে পালি হু হু .... কিউ রোজ আকেলা জাতা হ্যায় আয়ে সুরজ লে চল সাথ মুঝে .... ভুপিন্দর তাজা দহি লে লো তাজা দহি, তাজা দহি লে লো .... শ্যাম বাসবানি ইয়ে ভোর জাহাঁ সে আতি হ্যায়, কোই মুঝকো ওহাঁ পহুঁচা দেতা ভুপিন্দর ডাকঘর "Dak Ghar"। IMDB। সংগ্রহের তারিখ ১ আগস্ট ২০১৫।  "Dak Ghar (1966)"। Memsaab Story। সংগ্রহের তারিখ ১ আগস্ট ২০১৫।  Yeats, William Butler (১৯৮৯)। Prefaces and introductions: uncollected prefaces and introductions by Yeats to works by other authors and to anthologies edited by Yeats। Simon & Schuster। পৃষ্ঠা 311।  "Tagore for today"। The Hindu। আগস্ট ৩০, ২০১২। [স্থায়ীভাবে অকার্যকর সংযোগ] Dutta, Krishna; Robinson, Andrew, সম্পাদকগণ (১৯৯৮)। Rabindranath Tagore: an anthology। Macmillan। পৃষ্ঠা 21–50।  ইন্টারনেট মুভি ডেটাবেজে ডাকঘর (ইংরেজি)
চৈত্র

চৈত্র বা চৈৎ বাংলা সনের দ্বাদশ ও সমাপনী মাস এবং ভারতীয় রাষ্ট্রীয় শকাব্দের প্রথম মাস। বসন্তের শেষ। নামটি এসেছে চিত্রা নক্ষত্রে সূর্যের অবস্থান থেকে।
উপহার (চলচ্চিত্র)

উপহার হল ১৯৭১ সালে মুক্তিপ্রাপ্ত একটি হিন্দি চলচ্চিত্র। রাজশ্রী প্রোডাকশনসের পক্ষ থেকে ছবিটি প্রযোজনা করেন তারাচন্দ বরজাত্য। ছবিতে মুখ্য ভূমিকায় অভিনয় করেন জয়া ভাদুড়ি, স্বরূপ দত্ত ও কামিনী কুশল। ছবির সঙ্গীত পরিচালনা করেন লক্ষ্মীকান্ত প্যারেলাল। ছবিটি রবীন্দ্রনাথ ঠাকুরের সমাপ্তি শীর্ষক ছোটোগল্প অবলম্বনে নির্মিত। ছবিটি ৪৫তম একাডেমি পুরস্কারে শ্রেষ্ঠ বিদেশি ছবি বিভাগে ভারতীয় ছবি হিসেবে প্রবেশাধিকার পেয়েছিল, তবে মনোনয়ন পায়নি। অণুপ কলকাতায় আইন পড়ে। তার বিধবা মা পশ্চিমবঙ্গের একটি ছোটো শহরে বাস করেন। অণুপের দিদি সুধা ও তার স্বামী অনিল কলকাতায় বাস করেন। অণুপের বিয়ের বয়স হয়ে গিয়েছে। তাই অণুপের মা তার জন্য প্রতিবেশির এক মেয়েকে পাত্রী স্থির করেছেন। মেয়েটির নাম বিদ্যা। অণুপ বাড়ি ফিরলে অণুপের মা তার বিয়ের কথা তোলেন। কিন্তু অণুপ জানায়, সে নিজে প্রথমে মেয়েটিকে দেখতে চায়। সে বিদ্যাকে দেখতে যায়। সেই সঙ্গে সে মিনু নামে আরেকটি গ্রাম্য মেয়েকে দেখে। সে শারদা ও রামচন্দ্রের মেয়ে। বাড়ি ফিরে অণুপ জানায় যে, সে বিদ্যাকে বিয়ে করতে চায় না, বরং মিনুকে বিয়ে করতে চায়। অণুপের মায়ের এই বিয়েতে ইচ্ছা না থাকলেও তিনি রাজি হন। বিয়ে হয়। তারপর তারা বুঝতে পারেন যে গৃহকর্মে মিনু আদৌ অভ্যস্ত নয়। সে শিক্ষিতা নয়। এমনকি অণুপের সঙ্গে তার সম্পর্কটি বোঝার মতো বুদ্ধিও তার হয়নি। তার ভাল লাগে আম ও অন্যান্য ফল চুরি করতে এবং তার থেকে বয়সে অনেক ছোটো এমন ছেলেমেয়েদের সঙ্গে খেলা করে বেড়াতে। অণুপের মা বিব্রত হন। তিনি নববধূকে ঘরে আবদ্ধ করে রাখতে চান। অণুপ কলকাতায় ফেরার সময় মিনুকে নিয়ে যেতে চায়। কিন্তু মিনু রাজি হয় না। অণুপের মা মিনুর ছেলেমানুষিতে বিরক্ত হয়ে তাকে নিজের কাছে রাখতে অস্বীকার করেন। অণুপ মিনুকে তার মা শারদার কাছে রেখে যায়। অণুপ চলে যাওয়ার পর মিনুর মনে হয় যে, অণুপের জন্য তার মন কেমন করছে। খেলাধুলা করার তার আর মন থাকে না। সে বুঝতে পারে, সে অণুপকে ভালবেসে ফেলেছে। সে তার মাকে বলে, সে অণুপের বাড়িতে ফিরে গিয়ে নিজের শাশুড়ির সঙ্গে থাকতে চায়। মিনু সম্পূর্ণ অন্য মানুষ হয়ে ফিরে আসে। অণুপের মা তাকে সাদরে বরণ করে নেন। মিনু ঘরের কাজকর্ম শিখে নেয়। কিন্তু অণুপ ছুটিতেও বাড়ি ফেরে না। মিনু বুঝতে পারে, সে অণুপের সঙ্গে কলকাতায় যেতে রাজি না হওয়ায় অণুপ মনঃক্ষুণ্ণ হয়েছে। সে বলেছিল, মিনু তাকে আসতে লিখলে তবেই সে আসবে। তাই সে অণুপকে বাড়ি ফিরতে বলে চিঠি লেখে। কিন্তু সে অণুপের ঠিকানা জানত না। তাই অণুপ চিঠি পায় না। অণুপের মা বুঝতে পারে, অণুপের জন্য মিনুর মন কেমন করছে। তাই তিনি মিনুকে নিয়ে অণুপের দিদির বাড়িতে আসেন। সেখানেই অণুপ ও মিনুর মিলন হয়। স্বরূপ দত্ত - অণুপ জয়া ভাদুড়ি – মিনু (মৃন্ময়ী) সুরেশ চাটওয়াল – অনিল, সুধার স্বামী নন্দিতা ঠাকুর - সুধা নানা পালসিকর - রামচন্দ্র রত্নমালা - শারদা লীলা মিশ্র - কাকী কামিনী কুশল – অণুপের মা ইউনুস পারভেজ - বনোয়ারি "ম্যায় এক রাজা হু, তু এক রানি হ্যায়" – মহম্মদ রফি "ছল ছল বহতি, মাঝি নায়া ঢুনঢে কিনারা " – মুকেশ "সুনে রে নাগরিয়া, সুনে রে সেজারিয়া" – লতা মঙ্গেশকর "হাথোঁ মেঁ মেহেন্দি, বোল রে মেরে গুড্ডে তুঝে গুড্ডি কুবুল " – লতা মঙ্গেশকর তিন কন্যা Margaret Herrick Library, Academy of Motion Picture Arts and Sciences. ইন্টারনেট মুভি ডেটাবেজে উপহার (ইংরেজি) Uphaar on YouTube (Official movie page)
অলিম্পিকে পোল্যান্ড

পোল্যান্ড প্রথম অলিম্পিক গেমসে অংশগ্রহণ করে ১৯২৪ সালে এবং তারপর থেেক সকল গ্রীষ্মকালীন অলিম্পিক গেমসে অংশগ্রহণ করে আসছে। শুধু ১৯৮০ গেমস তারা যুক্তরাষ্ট্রের নেতৃত্বে বয়কট করেছিল। গ্রীষ্মকালীন গেমস ছাড়াও পোল্যান্ড প্রত্যেকটি শীতকালীন গেমসে অংশগ্রহণ করেছে। পোল্যান্ডের ক্রীড়াবিদগন সর্বমোট ২৯১টি পদক জিতেছে। সবচেয়ে বেশি পদক বিজয়ী ক্রীড়া হল দৌড়বাজী। হাঙ্গেরি ও রোমানিয়ার পরে পোল্যান্ড তৃতীয় সফল দেশ যারা কখনও স্বাগতিক হতে পারেনি। পোল্যান্ডের জাতীয় অলিম্পিক কমিটি ১৯১৮ সালে গঠিত হয় এব ১৯১৯ সালে আইওসির স্বীকৃতি পায়। অলিম্পিকে পোল্যান্ডের পতাকাবাহীদের তালিকা প্যারালিম্পিকে পোল্যান্ড "Poland"। International Olympic Committee।  "Results and Medalists" [ফলাফল ও পদক তালিকা]। Olympic.org (ইংরেজি ভাষায়)। আন্তর্জাতিক অলিম্পিক কমিটি। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Olympic Medal Winners"। International Olympic Committee।  "Poland"। Sports-Reference.com। ৩১ জুলাই ২০০৮ তারিখে মূল থেকে আর্কাইভ করা। সংগ্রহের তারিখ ২ জুলাই ২০১৬।
পঞ্চরাত্র

পঞ্চরাত্র হল সংস্কৃত ভাষায় রচিত বৈষ্ণব আগম শাস্ত্র। 'পঞ্চরাত্র' কথাটির আক্ষরিক অর্থ 'পাঁচ রাত্রি। (পঞ্চ: পাঁচ, রাত্র: রাত্রি)। এই নামটির একাধিক ব্যাখ্যা প্রচলিত আছে। শতপথ ব্রাহ্মণ (১২.৬) গ্রন্থেও এই শব্দটি পাওয়া যায়। সেখানে বলা হয়েছে, নারায়ণ পাঁচ রাত্রি ব্যাপী একটি যজ্ঞ করে তুরীয় ও পরিব্যাপ্ত সত্ত্বা অর্জন করেন। পঞ্চরাত্র আগমগুলি রামানুজের শ্রীবৈষ্ণব সম্প্রদায়ের সর্বাপেক্ষা গুরুত্বপূর্ণ ধর্মগ্রন্থগুলির অন্যতম। পঞ্চরাত্র আগমে ২০০টিরও বেশি ধর্মগ্রন্থ অন্তর্ভুক্ত। এগুলি বিভিন্ন সময়ে রচিত হয়েছিল বলে অনুমান করা হয়। খ্রিস্টপূর্ব ৩য় শতাব্দী থেকে ৬০০-৮৫০ খ্রিষ্টাব্দের মধ্যবর্তী সময়ে এগুলি রচিত হয়। আধুনিক কালে বিভিন্ন সম্প্রদায়ে বিভক্ত বিষ্ণু-উপাসকগণ পঞ্চরাত্র পূজাপদ্ধতি অনুসরণ করেন। সাত্ত্বত সংহিতা বা সাত্ত্বত তন্ত্র ও জয়াখ্য সংহিতায় নাদ ও নাদব্রহ্মের ধারণাটি পাওয়া যায়। এই দুটি গ্রন্থকে পঞ্চরাত্র গ্রন্থগুলির মধ্যে অনুশাসনমূলক গ্রন্থ মনে করা হয়। মধ্ব সম্প্রদায়ের প্রতিষ্ঠাতা আনন্দ তীর্থ তার মুণ্ডক উপনিষদ্‌ ভাষ্যে লিখেছেন: "দ্বাপরযুগে বিষ্ণু শুধুমাত্র পঞ্চরাত্র শাস্ত্রের বিধানে পূজিত হতেন। কলিযুগে ভগবান হরির পূজা একমাত্র নামের দ্বারা হয়।" গৌড়ীয় বৈষ্ণবধর্মের ছয়টি দার্শনিক সনদ বা ষট্‌সন্দর্ভের অন্যতম পরমাত্মা সন্দর্ভ গ্রন্থে [[জীব গোস্বামী বলেছেন, "রাজসিক ও তামসিক গুণান্বিত অশুদ্ধ ধর্মগ্রন্থগুলি শুধু বিপদ ডেকে আনছে এবং মূল বেদ অনুসরণ করা কঠিন দেখে এই দুইয়ের বিষয়ে অসন্তুষ্ট হয়ে সর্বজ্ঞ শাস্ত্রকাররা পঞ্চরাত্রের শ্রেষ্ঠত্ব সম্পর্কে দৃঢ় নিশ্চয় হন। এগুলিতে পবিত্র সর্বোচ্চ সত্য নারায়ণ ও তাঁর পূজার বর্ণনা রয়েছে। এই পূজা অত্যন্ত সহজ।" একই সন্দর্ভে জীব গোস্বামী বলেছেন যে, স্বয়ং ভগবান কৃষ্ণ নারদ পঞ্চরাত্র বর্ণনা করেছেন। এই কারণে গৌড়ীয় পণ্ডিতরা এটিকে 'প্রমাণ' (সমালোচনামূলক প্রমাণ) হিসেবে ধরে নেন। Oriental Institute, Maharaja Sayajirao University of Baroda (1940). Gaekwad Oriental Series, Issue 86, p.7. Jones, Constance and Ryan, James D. (2007). Encyclopedia of Hinduism, p.321-322. Infobase Publishing. আইএসবিএন ০৮১৬০৭৫৬৪৬ Datta, Amaresh (1987). Encyclopaedia of Indian Literature: A-Devo, p.95. Sahitya Akademi. আইএসবিএন ৮১২৬০১৮০৩৮ Sharma, C. D. (1991). Critical Survey Of Indian Philosophy, p.336. Motilal Banarsidass Publications. আইএসবিএন ৮১২০৮০৩৬৫৫ Prakash, Om (2005). Cultural History Of India, p.120. New Age International. আইএসবিএন ৮১২২৪১৫৮৭৩ Paramātma Sandārbha, Annucheda 17. pañcarātrasya kṛtsnasya vaktā tu bhagavān svayam S. N. Dasgupta, A History of Indian Philosophy, vol. 3 (Delhi: Motilal Banarsidass, 1975); Sanjukta Gupta, trans., Laksmi Tantra: A Pancaratra Text. Orientalia Rheno-Trajectina, Vol. 15 (Leiden: E. J. Brill, 1972); S. Rangachar, Philosophy of Pancaratras (Mandya: Sridevi Prakashana, 1991).
এররাবরম গুহাসমূহ

এররাবরম গুহাসমূহ ভারতের অন্ধ্রপ্রদেশ রাজ্যে অবস্থিত বৌদ্ধ গুহা। এটি রাজামুন্দ্রি থেকে ৪৫ কিলোমিটার দূরে বিশাখাপত্তনম সড়কের উপর ইয়েলেরু নদীর তীরে ধনলা-ডিব্বা টিলায় অবস্থিত। এই গুহা থেকে প্রাপ্ত ধ্বংসাবশেষ থেকে প্রমাণিত হয়েছে যে, খ্রিস্টপূর্ব ১ম শতাব্দীতে এই গুহাগুলি খনন করা হয়েছিল। খ্রিস্টপূর্ব ১ম শতাব্দী থেকে খ্রিস্টীয় ২য় শতাব্দী পর্যন্ত এই স্থলটি ছিল উদীয়মান বৌদ্ধ ধর্মচর্চার কেন্দ্র। Ahir, D. C. (২০০৩)। Buddhist sites and shrines in India : history, art, and architecture (1. সংস্করণ)। Delhi: Sri Satguru Publication। পৃষ্ঠা 28। আইএসবিএন 8170307740।  Deshpande, Aruna (২০১৩)। "4 Andhra Pradesh"। Buddhist India Rediscovered। Jaico Publishing House। আইএসবিএন 8184952473। সংগ্রহের তারিখ ২৯ নভেম্বর ২০১৩।
আবওয়া অভিযান

আবওয়া অভিযান বা গাজওয়ায়ে আবওয়া ২ হিজরির সফর মাসে (আগস্ট ৬২৩ খ্রিষ্টাব্দ) সংঘটিত হয়। ৭০জন সদস্য নিয়ে গঠিত বাহিনীকে মুহাম্মাদ এই অভিযানে নেতৃত্ব দিয়েছেন। কুরাইশ কাফেলার পথরোধ করার জন্য তিনি এই অভিযানের নেতৃত্ব দেন। এক পর্যায়ে তিনি তাদের নিয়ে ওয়াদ্দান পৌছান। তবে বাহিনীটি কুরাইশদের মুখোমুখি হতে পারেনি। এই অভিযানকালে বনু দামরার সাথে মুহাম্মাদ এর মৈত্রী চুক্তি হয়েছিল। এটি প্রথম কোনো অভিযান যাতে মুহাম্মাদ সশরীরে নেতৃত্ব দিয়েছেন। বাহিনীটি মোট ১৫দিন মদিনার বাইরে ছিল। বাহিনীর পতাকা ছিল সাদা এবং হামজা ইবনে আবদুল মুত্তালিব ছিলেন বাহিনীর পতাকাবাহক। হিজরতের পর অবতীর্ণ কুরআনের আয়াতে মুসলিমদেরকে অস্ত্রধারণের অনুমতি দেয়া হয়। এসময় মুহাম্মাদ কুরাইশদের বিরুদ্ধে সামরিক অভিযান প্রেরণ করেন। আবওয়া অভিযান তদ্রূপ একটি অভিযান ছিল। অভিযানকালে বনু দামরা গোত্রের নেতা আমর ইবনে মুখশি যমরির সাথে মুহাম্মদ মিত্রতামূলক চুক্তি সম্পাদন করেন। এতে নিম্নোক্ত বক্তব্য ছিল: "এটা হচ্ছে বনু দামরার জন্য আল্লাহর রাসুল মুহাম্মাদ এর দলিল। এই গোত্রের লোকেরা তাদের জীবন ও সম্পদের নিরাপত্তা লাভ করবে। যতক্ষণ না তারা আল্লাহর দ্বীনের বিরুদ্ধে যুদ্ধে লিপ্ত না হয় ততক্ষণ তারা আক্রান্ত হলে আক্রমণকারীদের বিরুদ্ধে তাদের সাহায্য করা হবে। পক্ষান্তরে, যখনই রাসুলুল্লাহ তার সাহায্যের প্রয়োজনে তাদেরকে আহ্বান জানাবেন তখনই তার সাহায্যার্থে তাদেরকে এগিয়ে আসতে হবে।" এই চুক্তির অর্থ উভয় পক্ষকে একে অপরকে আক্রমণ করা, একে অপরের শত্রু সম্মেলনে যোগদান করা বা একে অপরের শত্রুদের সমর্থন করা থেকে নিষেধ করা হয়েছিল।  মুহাম্মাদের নেতৃত্বে যুদ্ধের তালিকা Afzalur Rahman (১৯৯৩), Muhammad As a Military Leader, Kazi Publications, পৃষ্ঠা 119, আইএসবিএন 9781567441468 উদ্ধৃতি টেমপ্লেট ইংরেজি প্যারামিটার ব্যবহার করেছে (link) Safiurahman Al-Mubaraki (১৯৯৬), The Sealed Nectar, Dar-us-Salam, পৃষ্ঠা 203, আইএসবিএন 9781484974858 উদ্ধৃতি টেমপ্লেট ইংরেজি প্যারামিটার ব্যবহার করেছে (link) Muhammad Husayn Haykal, The Life of Muhammad, Islamic Book Trust, পৃষ্ঠা 217, আইএসবিএন 978-983-9154-17-7 উদ্ধৃতি টেমপ্লেট ইংরেজি প্যারামিটার ব্যবহার করেছে (link)